**Смојмирово** — село во Општина Берово, во областа Малешевија, во околината на градот Берово. Населението изнесува 526 жители.

Географија и местоположба
-------------------------

Споменикот на Јане Сандански на влезот од селото
Селото се наоѓа во средишниот дел на областа Малешевија, на територијата на Општина Берово, недалеку од градот Берово, сместено на патот Берово-Пехчево. Селото е рамничарско, на надморска височина од 850 метри. Од градот Берово е оддалечено 4 километри.

Атарот зафаќа простор од 11,3 км2. На него обработливото земјиште зазема површина од 638 хектари, на пасиштата отпаѓаат 244 хектари, а на шумите 116 хектари.

Историја
--------

Во XIX век, Смојмирово било христијанско село во рамките на Малешевската каза на Отоманското Царство.

Стопанство
----------

Селото, во основа, има полјоделска функција.

На 7 октомври 1944 година во борбата против германските фашисти кај селото Смојмирово загинал македонскиот поет Ацо Караманов.

Население
---------

Население во минатото| 

| Година | Нас. | ±% |
| --- | --- | --- |
| 1948 | 727 | —     |
| 1953 | 796 | +9.5% |
| 1961 | 854 | +7.3% |
| 1971 | 827 | −3.2% |
| 1981 | 812 | −1.8% |

 | 

| Година | Нас. | ±% |
| --- | --- | --- |
| 1991 | 828 | +2.0% |
| 1994 | 825 | −0.4% |
| 2002 | 765 | −7.3% |
| 2021 | 526 | −31.2% |

 |
|  |

Според податоците на Васил К’нчов („Македонија. Етнографија и статистика") од 1900 година, во селото Смојмирово имало 560 жители. По податоците на секретарот на Бугарската егзархија, Димитар Мишев („La Macédoine et sa Population Chrétienne") во 1905 година во Смојмирово имало 760 жители.

Селото е големо, без некои големи промени во населеноста и е населено со македонско население. Така, Смојмирово во 1961 година имало 854 жители, а во 1994 година 825 жители. Според пописот од 2002 година, во селото Смојмирово живееле 765 жители, од кои 764 Македонци и 1 Србин.

Според последниот попис од 2021 година, во селото живееле 526 жители, од кои 511 Македонци, 1 останат и 14 лица без податоци.

Во табелата во продолжение е направен преглед на населението во сите пописни години:

| Година | 1900 | 1905 | 1948 | 1953 | 1961 | 1971 | 1981 | 1991 | 1994 | 2002 | 2021 |
| --- | --- | --- | --- | --- | --- | --- | --- | --- | --- | --- | --- |
| **Население** | 560 | 760 | 727 | 796 | 854 | 827 | 812 | 828 | 825 | 765 |  |

**Извор за 1900 г.**: Македонија. Етнографија и статистика.; **за 1905 г.**: La Macédoine et sa Population Chrétienne.; **за 1948-2002 г.**: Државен завод за статистика на РМ.; **за 2021 г.**: Државен завод за статистика на РМ.

Општествени установи
--------------------

Подрачното основно училиште во селото
* Основно училиште „Дедо Иљо Малешевски" до V одделение, подрачно училиште на ОУ „Дедо Иљо Малешевски" - Берово
* Дом на култура

Самоуправа и политика
---------------------

Селото влегува во рамките на Општина Берово, една од малкуте општини кои не биле изменети со новата територијална поделба на Македонија во 2004 година. Во периодот од 1996-2004 година, селото било во рамките на некогашната Општина Берово.

Во периодот 1950-1952, селото било дел од некогашната општина Смојмирово, во која единствено село било Смојмирово.

Во периодот 1952-1955, селото било во рамките на тогашната Беровска градска општина, во која покрај селото Смојмирово се наоѓале градот Берово и селата Двориште и Ратево.

Во периодот 1955-1996 година, селото се наоѓало во рамките на големата Општина Берово.

### Избирачко место

Во селото постои избирачко место бр. 0016 според Државната изборна комисија, кое е сместено во основното училиште.

На локалните избори во 2017 година, на ова избирачко место биле запишани вкупно 566 гласачи. На претседателските избори во 2019 година, на ова избирачко место биле запишани вкупно 545 гласачи.

Културни и природни знаменитости
--------------------------------

Главната селска црква „Успение на Пресвета Богородица"
Археолошки наоѓалишта
* Брестови — населба од доцноантичкото време; и
* Милина Црква — старохристијанска црква.

Цркви
* Црква „Успение на Пресвета Богородица" — главна селска црква

Споменици
* Споменик на Јане Сандански
* Спомен-биста на Ацо Караманов
* Споменик од НОБ

Личности
--------

Родени во Смојмирово
* Димитар Самарџиски (Прокуроре) — револуционер
* Александар Самарџиски (1938-2001) — математичар и универзитетски професор
* Гаврил Стоиловски (1884-?) — револуционер

Галерија
--------

* Поглед на селотоПоглед на селото
* Споменик од НОБСпоменик од НОБ
* Споменик на Јане СанданскиСпоменик на Јане Сандански

Наводи
------

1. ↑  „Пописна слика на населените места во Македонија, Попис 2021". *Државен завод за статистика*. Посетено на 22 декември 2022.
2. 1 2 3 4 5  Панов, Митко (1998). *Енциклопедија на селата во Република Македонија* (PDF). Скопје: Патрија. стр. 277. Посетено на 9 декември 2017.
3. ↑  Васил К’нчов. „Македонија. Етнографија и статистика". Софија, 1900, стр. 228.
4. ↑  D.M.Brancoff. "La Macédoine et sa Population Chrétienne". Paris, 1905, р. 140-141.
5. ↑  „Попис на Македонија" (PDF). Завод за статистика на Македонија. 2002. Посетено на 9 декември 2017.
6. ↑  „Оваа категорија опфаќа лица коишто учествуваат во вкупното резидентно население, но поради нивно одбивање да бидат попишани, неможност да бидат најдени на својата адреса на живеење и непотполност во работата на попишувачите не биле официјално попишани, туку за нив податоците биле преземени од административни извори и затоа не учествуваат во изјаснувањето за етничка припадност, вероисповед и мајчин јазик (Прочитајте повеќе...)."
7. ↑  К’нчов, Васил. „Македонија. Етнографија и статистика". Софија, 1900
8. ↑  Brancoff, D.M. „La Macédoine et sa Population Chrétienne". Paris, 1905.
9. ↑  „Население по возраст и по пол, по населени места, според пописите спроведени во Република Македонија по Втората светска војна". Државен завод за статистика.
10. ↑  „Вкупно резидентно население на Република Северна Македонија според етничката припадност, по населени места, Попис, 2021". Државен завод за статистика.
11. ↑  „ОУ „Дедо Иљо Малешевски"". македонски: Општина Берово. Посетено на 9 декември 2017.
12. ↑  „Описи на ИМ". *Државна изборна комисија*. Посетено на 13 октомври 2021.
13. ↑  „Локални избори 2017". Посетено на 9 декември 2017.
14. ↑  „Претседателски избори 2019". Архивирано од изворникот на 2019-12-29. Посетено на 3 ноември 2019.

Надворешни врски
----------------

* Смојмирово на Ризницата ?

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Населени места во Општина Берово |
| --- |
|  |
| 
* **Берово**
* Будинарци
* Владимирово
* Двориште
* Мачево
* Митрашинци
* Ратево
* Русиново
* Смојмирово

 | Грбот на Oпштина Берово |
|  |
| Историски | Безгаштево |

 |